CELEX: 
Language: sl
Date: 2020-07-17 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2016/1011 Evropskega parlamenta in Sveta glede pojasnila v izjavi o referenčni vrednosti, kako se v vsaki zagotovljeni in objavljeni referenčni vrednosti odražajo okoljski, socialni in upravljavski dejavniki

EVROPSKA
                              KOMISIJA

                                                      Bruselj, 17.7.2020
                                                      C(2020) 4744 final

                       DELEGIRANA UREDBA KOMISIJE (EU) …/…

                                        z dne 17.7.2020

     o dopolnitvi Uredbe (EU) 2016/1011 Evropskega parlamenta in Sveta glede pojasnila v
        izjavi o referenčni vrednosti, kako se v vsaki zagotovljeni in objavljeni referenčni
                   vrednosti odražajo okoljski, socialni in upravljavski dejavniki

                                     (Besedilo velja za EGP)

SL                                                                                             SL
 ---pagebreak---                                 OBRAZLOŽITVENI MEMORANDUM

     1.       OZADJE DELEGIRANEGA AKTA
     1.1.     Splošno ozadje
     Evropska unija je leta 2015 podpisala Pariški sporazum. Cilj Pariškega sporazuma je okrepiti
     odziv na podnebne spremembe, med drugim z zagotavljanjem, da se naložbeni tokovi ujemajo
     s prizadevanji za zmanjšanje emisij toplogrednih plinov in razvoj, odporen na podnebne
     spremembe.
     V sporočilu o evropskem zelenem dogovoru je potrjeno, da potrebujemo dolgoročne signale
     za usmerjanje finančnih in kapitalskih tokov v zelene naložbe ter izogibanje nasedlim
     naložbam. Ta delegirani akt bo prispeval k temu specifičnemu cilju. Poleg tega temelji na
     prejšnjem akcijskem načrtu „Financiranje trajnostne rasti“ iz marca 2018, ki je začel
     ambiciozno in celovito strategijo za trajnostno financiranje, njegov cilj pa je bil preusmeriti
     kapitalske tokove v trajnostne naložbe, da bi dosegli trajnostno in vključujočo rast.
     Splošneje je evropski zeleni dogovor odziv Evropske unije na podnebne in okoljske izzive,
     katerih reševanje je najpomembnejša naloga te generacije. Je nova strategija za rast, katere cilj
     je EU preobraziti v pravično in uspešno družbo s sodobnim, konkurenčnim in z viri
     gospodarnim gospodarstvom, ki v letu 2050 ne bo ustvarjalo nobenih neto emisij toplogrednih
     plinov, v katerem bosta okolje in zdravje državljanov zaščitena in v katerem bo rast ločena od
     rabe virov. Ker bodo morala podjetja in gospodinjstva v naslednjem desetletju zagotoviti
     večino trajnostnih naložb, je ključnega pomena, da se vzpostavijo jasni dolgoročni signali, ki
     bodo vlagatelje usmerjali k trajnostnim naložbam.
     Uredba (EU) 2016/1011 Evropskega parlamenta in Sveta1 (v nadaljnjem besedilu: uredba o
     referenčnih vrednostih) uvaja skupni okvir za zagotavljanje točnosti in celovitosti referenčnih
     vrednosti v finančnih instrumentih, finančnih pogodbah ali investicijskih skladih v Evropski
     uniji. Njen cilj pri tem je prispevati k delovanju notranjega trga ter hkrati doseči visoko raven
     varstva potrošnikov in vlagateljev.
     Komisija je 24. maja 2018 objavila svoj predlog spremembe uredbe o referenčnih vrednostih
     v skladu z akcijskim načrtom „Financiranje trajnostne rasti“, da bi določila standarde za
     metodologijo določanja referenčnih vrednosti za nizke emisije ogljika v Uniji.
     Uredba (EU) 2019/2089 Evropskega parlamenta in Sveta o spremembi uredbe o referenčnih
     vrednostih2 uvaja novo kategorijo referenčnih vrednosti, tako imenovane podnebne referenčne
     vrednosti EU (referenčne vrednosti EU za podnebni prehod in referenčne vrednosti EU,
     usklajene s Pariškim sporazumom), ter s trajnostnostjo povezana razkritja za vse referenčne
     vrednosti.
     1.2.     Cilj delegirane uredbe
     Cilj te delegirane uredbe je določiti pojasnilo, ki ga morajo upravljavci referenčnih vrednosti
     vključiti v izjavo o referenčni vrednosti, v zvezi s tem, kako se okoljski, socialni in

     1
            Uredba (EU) 2016/1011 Evropskega parlamenta in Sveta z dne 8. junija 2016 o indeksih, ki se
            uporabljajo kot referenčne vrednosti v finančnih instrumentih in finančnih pogodbah ali za merjenje
            uspešnosti investicijskih skladov, in spremembi direktiv 2008/48/ES in 2014/17/EU ter Uredbe (EU)
            št. 596/2014 (UL L 171, 29.6.2016, str. 1).
     2
            Uredba (EU) 2019/2089 Evropskega parlamenta in Sveta z dne 27. novembra 2019 o spremembi
            Uredbe (EU) 2016/1011 glede referenčnih vrednosti EU za podnebni prehod, referenčnih vrednosti EU,
            usklajenih s Pariškim sporazumom, in s trajnostnostjo povezanih razkritij za referenčne vrednosti (UL
            L 317, 9.12.2019, str. 17).

SL                                                       1                                                          SL
 ---pagebreak---      upravljavski dejavniki (v nadaljnjem besedilu: ESG dejavniki) odražajo v vsaki zagotovljeni
     in objavljeni referenčni vrednosti ali, kjer je relevantno, skupini referenčnih vrednosti.
     Zaradi njihove narave in posebnosti referenčne vrednosti, ki vsebujejo izvedene finančne
     instrumente za prenos kreditnega tveganja, kot so kreditne zamenjave, ne morejo odražati
     ESG dejavnikov. Poleg tega ni znanih indeksov, ki bi bili strukturirani na podlagi finančnih
     pogodb na razliko ali pravic do emisije. Za te referenčne vrednosti se zato zahteva, da se
     pojasni, kako se ESG dejavniki odražajo v vsaki zagotovljeni in objavljeni referenčni
     vrednosti ali skupini referenčnih vrednosti, ne bi smela uporabljati.
     1.3.     Pravna podlaga
     Ta delegirana uredba temelji na pooblastilu iz člena 27(2b) uredbe o referenčnih vrednostih.

     2.       POSVETOVANJA PRED SPREJETJEM AKTA
     Komisija je junija 2018 ustanovila strokovno skupino za trajnostno financiranje (v nadaljnjem
     besedilu: strokovna skupina). Ena od nalog strokovne skupine je bila, da Komisiji predloži
     priporočila za zahteve glede razkritij v zvezi z ESG dejavniki, ki naj bi bila del izjave o
     referenčni vrednosti.
     Junija 2019 je strokovna skupina objavila začasno različico poročila, v zvezi s katero je bil
     objavljen poziv k predložitvi povratnih informacij tekom poletja 2019.
     Strokovna skupina je 30. septembra 2019 objavila končno poročilo. Na voljo je na spletni
     strani
     https://ec.europa.eu/info/sites/info/files/business_economy_euro/banking_and_finance/docum
     ents/190930-sustainable-finance-teg-final-report-climate-benchmarks-and-disclosures_en.pdf.
     Uslužbenci Komisije so se jeseni 2019 in v prvi polovici leta 2020 sestajali z zainteresiranimi
     stranmi, da bi razpravljali o prihodnjih delegiranih ukrepih. V skladu s pravili za boljše
     pravno urejanje so bili osnutki delegiranih aktov med aprilom in majem 2020 štiri tedne
     objavljeni na portalu za boljše pravno urejanje, kjer je bilo možno predložiti povratne informacije .
     Na to posvetovanje je odgovorilo skupaj 36 zainteresiranih strani. Poleg tega so bili na zasedanju
     strokovne skupine Evropskega odbora za vrednostne papirje (EGESC) maja 2020 ob prisotnosti
     opazovalcev iz Evropskega parlamenta osnutki delegiranih aktov predstavljeni strokovnjakom iz
     držav članic, ki so o njih razpravljali.

     3.       OCENA UČINKA
     V skladu z uredbo o referenčnih vrednostih, kakor je bila spremenjena z Uredbo (EU)
     2019/2089, je Komisija pooblaščena, da za referenčne vrednosti določi ukrepe v zvezi s
     trajnostjo. Pooblastilo zajema tri teme: minimalne zahteve za oblikovanje referenčnih
     vrednosti EU za podnebni prehod in referenčnih vrednosti EU, usklajenih s Pariškim
     sporazumom, minimalno vsebino pojasnila, kako ključni elementi metodologije določanja
     referenčnih vrednosti odražajo ESG dejavnike, in informacije, ki jih mora upravljavec
     referenčnih vrednosti navesti v izjavi o referenčni vrednosti v zvezi s tem, kako se odražajo
     ESG dejavniki.
     Komisija je strokovni skupini naložila, da predloži tehnična priporočila o vseh teh vidikih.
     Strokovna skupina je septembra 2019 objavila končno poročilo o podnebnih referenčnih
     vrednostih in razkritjih za referenčne vrednosti v zvezi z ESG dejavniki, ki je rezultat
     številnih posvetovanj z zainteresiranimi stranmi v obliki okroglih miz, delavnic in poziva k
     predložitvi povratnih informacij, ki je bil objavljen 6 tednov poleti 2019.
     Poročilo strokovne skupine za financiranje trajnostne rasti

SL                                                    2                                                      SL
 ---pagebreak---      Končno poročilo strokovne skupine vsebuje sklop minimalnih zahtev za oblikovanje
     referenčnih vrednosti EU za podnebni prehod in referenčnih vrednosti EU, usklajenih s
     Pariškim sporazumom, ter minimalne zahteve glede razkritij v zvezi z ESG dejavniki, ki bi se
     morale uporabljati za vse referenčne vrednosti razen nekaterih izjem.
     Komisija je upoštevala vse prejete prispevke, vključno s poročilom strokovne skupine in
     odzivi na poziv skupine k predložitvi povratnih informacij ter prispevkom zainteresiranih
     strani na dvostranskih srečanjih ali konferenčnih klicih s Komisijo.
     Čeprav se Komisija na splošno strinja s pristopom strokovne skupine, se delegirani akti kljub
     temu v številnih primerih razlikujejo od poročila strokovne skupine, zlasti pri zahtevah glede
     razkritij v zvezi z ESG dejavniki. Cilj je racionalizirati in poenostaviti pristop strokovne
     skupine, da se zagotovi večja jasnost glede sklopa kazalnikov in informacij, ki jih morajo
     razkriti upravljavci referenčnih vrednosti. Spremembe so preproste in pojasnjujejo tehnična
     priporočila, ki jih je predložila strokovna skupina, povečujejo preglednost ter zagotavljajo
     večjo predvidljivost za upravljavce referenčnih vrednosti.
     Komisija je pri določanju minimalnih meril za oblikovanje referenčnih vrednosti EU za
     podnebni prehod in referenčnih vrednosti EU, usklajenih s Pariškim sporazumom, ter zahtev
     glede razkritij v zvezi z ESG dejavniki upoštevala splošno načelo sorazmernosti, pri tem pa
     ohranila določeno raven prožnosti za upravljavce referenčnih vrednosti.
     Sorazmernost
     Delegirani akti podrobneje določajo pooblastila glede novih podnebnih referenčnih vrednosti
     EU in zahtev po razkritjih v zvezi z ESG dejavniki iz uredbe o referenčnih vrednostih, s čimer
     se bo zagotovila sorazmerna uporaba uredbe.
     Komisija je ob upoštevanju poročila strokovne skupine in povratnih informacij zainteresiranih
     strani poskušala zagotoviti sorazmeren pristop k minimalnim zahtevam za oblikovanje
     referenčnih vrednosti EU za podnebni prehod in referenčnih vrednosti EU, usklajenih s
     Pariškim sporazumom, ter k minimalnim zahtevam glede razkritij v zvezi z ESG dejavniki za
     upravljavce referenčnih vrednosti.
     V skladu s pooblastili iz uredbe o referenčnih vrednostih Komisija meni, da je treba
     razlikovati med zahtevami glede razkritij v zvezi z ESG dejavniki, kar zadeva metodologijo,
     in zahtevami glede razkritij v zvezi z ESG dejavniki v izjavi o referenčni vrednosti, saj nimajo
     istih ciljev za vlagatelje.
     Upravljavcem referenčnih vrednosti trenutno ni treba razkrivati seznama ESG dejavnikov,
     čeprav številni to že počnejo, v tako imenovanih „informativnih listih“. Zato bo to nekaj
     novega le za nekatere. Cilj Komisije je čim večja uskladitev z že obstoječimi tržnimi praksami
     in kazalniki, da bi se izognili nesorazmernim stroškom. Zato ESG dejavniki temeljijo na
     priporočilu iz poročila strokovne skupine, o katerem je bilo opravljeno obsežno tržno
     posvetovanje. Komisija predlaga tudi nadaljnje izboljšanje pristopa, ki ga je predlagala
     strokovna skupina, zlasti z racionalizacijo seznama ESG dejavnikov, ki jih je treba razkriti,
     poenostavitvijo uporabljenega besedišča in, kjer je relevantno, sklicevanjem na mednarodne
     standarde, pogodbe in konvencije.
     Poleg tega Komisija ne namerava zahtevati razkritja bonitetnih ocen glede upoštevanja ESG
     dejavnikov za vse referenčne vrednosti, saj se ta tema obravnava v ločenem in vzporednem
     postopku v okviru akcijskega načrta za trajnostno financiranje.
     In končno, medtem ko je v poročilu strokovne skupine priporočeno, da se uporabi „razmerje
     med zelenim in rjavim deležem“, to merilo ni vključeno v delegirane akte, saj ta pojma na

SL                                                  3                                                   SL
 ---pagebreak---      ravni EU še nista bila opredeljena in se v okviru prihodnje uredbe o taksonomiji preučujeta v
     ločenem in vzporednem postopku.
     Prožnost
     Zahteve delegiranega akta glede minimalnih standardov za referenčne vrednosti EU za
     podnebni prehod in referenčne vrednosti EU, usklajene s Pariškim sporazumom, ohranjajo
     določeno stopnjo prožnosti pri oblikovanju metodologije določanja referenčnih vrednosti, da
     bi trgu dali priložnost, da sam razvije inovativne strategije in se prilagodi konkretnim
     potrebam vlagateljev.
     V zvezi z delegiranim aktom o minimalni vsebini pojasnila o tem, kako se ESG dejavniki
     odražajo v metodologiji določanja referenčnih vrednosti, bi morali upravljavci referenčnih
     vrednosti poročati le o ESG dejavnikih, ki jih uporabljajo pri doseganju ESG ciljev, ter o
     načinu njihove uporabe.
     In končno, kar zadeva delegirani akt o izjavi o referenčni vrednosti, zahteve ne bodo veljale
     za upravljavce referenčnih vrednosti, ki ne sledijo ESG ciljem, kadar bodo to izrecno navedli
     v ustrezni predlogi, priloženi k izjavi o referenčni vrednosti.

     3.1     Analiza stroškov in koristi
     Eden od delegiranih aktov določa minimalne standarde za oblikovanje referenčnih vrednosti
     EU za podnebni prehod in referenčnih vrednosti EU, usklajenih s Pariškim sporazumom. Obe
     referenčni vrednosti sta prostovoljni oznaki, zato zahteve iz zadevnega delegiranega akta
     veljajo le za upravljavce referenčnih vrednosti, ki se odločijo, da bodo upoštevali ta pravila.
     Ker delegirani akt določa minimalne standarde, bodo upravljavci referenčnih vrednosti lahko
     ohranili določeno stopnjo prožnosti pri njihovem oblikovanju, tako da bodo stroški
     zagotavljanja skladnosti omejeni. Splošneje gledano bi ta pristop zagotovil jasna in usklajena
     pravila o tem, kako oblikovati take referenčne vrednosti, kar bi lahko omogočilo morebitno
     zmanjšanje stroškov razvoja notranjih politik, pa tudi dalo trgu priložnost, da sam razvije
     inovativne strategije in se odzove na povpraševanje vlagateljev, ki želijo sprejeti okoljsko
     premišljene naložbene strategije.
     Delegirana akta o minimalnih razkritjih v zvezi z ESG dejavniki pri metodologiji oziroma o
     minimalnih razkritjih v zvezi z ESG dejavniki v izjavi o referenčni vrednosti bosta zahtevala,
     da upravljavci referenčnih vrednosti prilagodijo svojo infrastrukturo IT, tako da bo ustrezala
     novemu toku informacij in zahtevam po razkritju. Izpostaviti je treba obstoječo tržno prakso
     upravljavcev referenčnih vrednosti, da razkrivajo informacije o ESG dejavnikih v tako
     imenovanih „informativnih listih“, zato se pričakuje, da bodo stroški usklajevanja z novimi
     pravili omejeni.
     Informacije o ESG dejavnikih, ki jih bodo morali razkriti upravljavci referenčnih vrednosti,
     bodo izboljšale raven primerljivosti med referenčnimi vrednostmi in zagotovile jasnost za
     vlagatelje, ki želijo izvajati informirane naložbe, povezane s podnebjem.

     3.2     Subsidiarnost
     Uredba o referenčnih vrednostih je v celoti zavezujoča in se neposredno uporablja v vseh
     državah članicah. Vsebuje prehodno obdobje za ključne referenčne vrednosti in referenčne
     vrednosti tretjih držav, ki se lahko v Uniji še naprej uporabljajo brez dovoljenja do konca leta
     2021. Pravna podlaga za uredbo o referenčnih vrednostih je člen 114 Pogodbe o delovanju
     Evropske unije, vse spremembe navedene uredbe pa so v skladu z isto pravno podlago.
     Vedno več vlagateljev izvaja nizkoogljične naložbene strategije in uporablja referenčne
     vrednosti za nizke emisije ogljika za merjenje uspešnosti naložbenih portfeljev.

SL                                                  4                                                   SL
 ---pagebreak---      Da bi se ohranilo pravilno delovanje notranjega trga v korist vlagateljev in zagotovila visoka
     raven varstva potrošnikov in vlagateljev, uredba o referenčnih vrednostih, kakor je bila
     spremenjena, uvaja regulativni okvir, ki na ravni Unije določa minimalne zahteve za
     referenčne vrednosti EU za podnebni prehod in referenčne vrednosti EU, usklajene s Pariškim
     sporazumom. Oblikovanje referenčnih vrednosti EU za podnebni prehod in referenčnih
     vrednosti EU, usklajenih s Pariškim sporazumom, ki temelji na metodologiji, povezani z
     zavezami iz Pariškega sporazuma glede emisij ogljika, bo prispevalo k večji preglednosti in
     preprečevanju lažnega zelenega oglaševanja.
     Brez usklajenega okvira za zagotavljanje točnosti in celovitosti glavnih kategorij referenčnih
     vrednosti za nizke emisije ogljika, ki se uporabljajo v individualnih ali kolektivnih naložbenih
     portfeljih, je verjetno, da bodo razlike v pristopih držav članic ovirale nemoteno delovanje
     notranjega trga.

     4.      PRAVNI ELEMENTI DELEGIRANEGA AKTA
     Pravica do sprejemanja delegiranih aktov je določena v členu 49 Uredbe (EU) 2016/1011.
            V členu 1 so določene opredelitve pojmov, ki se uporabljajo v tej uredbi.
            V členu 2 je podrobneje določena vsebina pojasnila o tem, kako se odražajo ESG
             dejavniki.
            V členu 3 je pojasnjeno, kdaj morajo upravljavci referenčnih vrednosti posodobiti
             predlogo za izjavo o referenčni vrednosti.

SL                                                  5                                                   SL
 ---pagebreak---                             DELEGIRANA UREDBA KOMISIJE (EU) …/…

                                                z dne 17.7.2020

         o dopolnitvi Uredbe (EU) 2016/1011 Evropskega parlamenta in Sveta glede pojasnila v
            izjavi o referenčni vrednosti, kako se v vsaki zagotovljeni in objavljeni referenčni
                       vrednosti odražajo okoljski, socialni in upravljavski dejavniki

                                            (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) 2016/1011 Evropskega parlamenta in Sveta z dne 8. junija 2016
     o indeksih, ki se uporabljajo kot referenčne vrednosti v finančnih instrumentih in finančnih
     pogodbah ali za merjenje uspešnosti investicijskih skladov, in spremembi direktiv 2008/48/ES
     in 2014/17/EU ter Uredbe (EU) št. 596/20143 in zlasti člena 27(2b) Uredbe,
     ob upoštevanju naslednjega:
     (1)      Cilj Pariškega sporazuma, sprejetega na podlagi Okvirne konvencije Združenih
              narodov o spremembi podnebja, ki ga je Unija odobrila 5. oktobra 20164 (v nadaljnjem
              besedilu: Pariški sporazum), je okrepiti odziv na podnebne spremembe, med drugim z
              zagotavljanjem, da se naložbeni tokovi ujemajo s prizadevanji za zmanjšanje emisij
              toplogrednih plinov in razvoj, odporen na podnebne spremembe.
     (2)      Komisija je 11. decembra 2019 sprejela svoje sporočilo Evropskemu parlamentu,
              Evropskemu svetu, Svetu, Evropskemu ekonomsko-socialnemu odboru in Odboru
              regij z naslovom „Evropski zeleni dogovor“5. Evropski zeleni dogovor je nova
              strategija za rast, katere cilj je Unijo preobraziti v pravično in uspešno družbo s
              sodobnim, z viri gospodarnim in konkurenčnim gospodarstvom, ki v letu 2050 ne bo
              ustvarjalo nobenih neto emisij toplogrednih plinov in v katerem bo gospodarska rast
              ločena od rabe virov. Izvajanje evropskega zelenega dogovora zahteva, da se
              vlagateljem ponudijo jasni, dolgoročni signali za izogibanje nasedlim naložbam in
              povečanje trajnostnega financiranja.
     (3)      Uredba (EU) 2016/1011 od upravljavcev referenčnih vrednosti zahteva, da v izjavi o
              referenčni vrednosti pojasnijo, kako se okoljski, socialni in upravljavski dejavniki (v
              nadaljnjem besedilu: ESG dejavniki) odražajo v vsaki zagotovljeni in objavljeni
              referenčni vrednosti ali skupini referenčnih vrednosti.
     (4)      Če bi se uporabljali različni načini pojasnjevanja, kako se odražajo ESG dejavniki, bi
              to privedlo do nezadostne primerljivosti med referenčnimi vrednostmi in pomanjkanja
              jasnosti glede obsega ter ciljev ESG dejavnikov. Zato je treba določiti vsebino tega
              pojasnila in predlogo, ki jo je treba uporabljati.

     3
              UL L 171, 29.6.2016, str. 1.
     4
              Sklep Sveta (EU) 2016/1841 z dne 5. oktobra 2016 o sklenitvi Pariškega sporazuma, sprejetega na
              podlagi Okvirne konvencije Združenih narodov o spremembi podnebja, v imenu Evropske unije (UL
              L 282, 19.10.2016, str. 1).
     5
              COM(2019) 640 final.

SL                                                      6                                                       SL
 ---pagebreak---      (5)       Da bi bile informacije bolje prilagojene za vlagatelje, bi bilo treba pri zahtevi, da se
               pojasni, kako se ESG dejavniki odražajo v vsaki zagotovljeni in objavljeni referenčni
               vrednosti ali skupini referenčnih vrednosti, upoštevati osnovna sredstva, na katerih
               temeljijo referenčne vrednosti. Ta uredba se ne bi smela uporabljati za referenčne
               vrednosti, ki ne vsebujejo osnovnih sredstev, ki vplivajo na podnebne spremembe, kot
               so referenčne obrestne mere in referenčni menjalni tečaji.
     (6)       Pojasnilo o tem, kako se odražajo ESG dejavniki, bi moralo prikazovati ustrezen
               rezultat glede relevantnih ESG dejavnikov za referenčno vrednost v obliki skupne
               tehtane povprečne vrednosti. Ta rezultat se ne bi smel razkriti za vsako sestavino
               referenčnih vrednosti. Kadar je relevantno in primerno, bi morali imeti upravljavci
               referenčnih vrednosti možnost zagotoviti dodatne informacije o ESG dejavnikih.
     (7)       Zaradi njihovih značilnosti in ciljev bi bilo treba določiti posebne zahteve glede
               razkritij za referenčne vrednosti EU za podnebni prehod in referenčne vrednosti EU,
               usklajene s Pariškim sporazumom, ter za pomembne referenčne vrednosti za
               obveznice in lastniški kapital.
     (8)       Da bi bile uporabnikom referenčnih vrednosti na voljo točne in posodobljene
               informacije, bi morali upravljavci referenčnih vrednosti posodabljati zagotovljene
               informacije, tako da odražajo morebitne spremembe izjave o referenčni vrednosti, ter
               navesti razlog in datume posodobitve informacij –
     SPREJELA NASLEDNJO UREDBO:

                                                 Člen 1
                                            Opredelitve pojmov
     V tej uredbi se uporabljajo naslednje opredelitve pojmov:
     (a)        „lastniški vrednostni papirji“ pomenijo delnice, ki kotirajo na borzi;
     (b)        „vrednostni papirji s fiksnim donosom“ pomenijo dolžniške vrednostne papirje, ki
                kotirajo na borzi in niso tisti, ki jih izda izdajatelj državnih vrednostnih papirjev;
     (c)        „državni dolžniški vrednostni papirji“ pomenijo dolžniške vrednostne papirje, ki jih
                izda izdajatelj državnih vrednostnih papirjev.

                                                    Člen 2
          Pojasnilo, kako se okoljski, socialni in upravljavski (ESG) dejavniki odražajo v vsaki
                         referenčni vrednosti ali skupini referenčnih vrednosti
     1.         Upravljavci referenčnih vrednosti v izjavi o referenčni vrednosti z uporabo predloge
                iz Priloge I pojasnijo, kako se ESG dejavniki iz Priloge II odražajo v vsaki
                zagotovljeni in objavljeni referenčni vrednosti ali skupini referenčnih vrednosti.
                Zahteva iz prvega pododstavka se ne uporablja za referenčne obrestne mere in
                referenčne menjalne tečaje.
     2.         Pojasnilo iz odstavka 1 vključuje rezultat glede ESG dejavnikov za ustrezno
                referenčno vrednost in skupino referenčnih vrednosti v obliki skupne tehtane
                povprečne vrednosti.
     3.         Upravljavci referenčnih vrednosti lahko za posamezne referenčne vrednosti namesto
                zagotavljanja vseh informacij, ki se zahtevajo s predlogo iz Priloge I k tej uredbi, te
                informacije nadomestijo tako, da v izjavo o referenčni vrednosti vključijo povezavo
                do spletnega mesta z vsemi zahtevanimi informacijami.

SL                                                    7                                                   SL
 ---pagebreak---      4.      Kadar referenčne vrednosti združujejo različna osnovna sredstva, upravljavci
             referenčnih vrednosti pojasnijo, kako se ESG dejavniki odražajo za vsako osnovno
             sredstvo.
     5.      Upravljavci referenčnih vrednosti v pojasnilo vključijo sklic na vire podatkov in
             uporabljene standarde za razkrite ESG dejavnike.
     6.      Upravljavci referenčnih vrednosti, ki razkrijejo dodatne ESG dejavnike v skladu s
             členom 1(4) Delegirane uredbe Komisije (EU) .../... [UP, vstavite številko in sklic na
             Delegirano uredbo Komisije o dopolnitvi Uredbe (EU) 2016/1011 Evropskega
             parlamenta in Sveta v zvezi z minimalno vsebino pojasnila o tem, kako se v
             metodologiji določanja referenčnih vrednosti odražajo okoljski, socialni in
             upravljavski dejavniki]6, vključuje oceno pomembnosti teh dodatnih ESG
             dejavnikov.

                                                   Člen 3
                                            Posodobitev pojasnila
     Upravljavci referenčnih vrednosti posodobijo pojasnilo vedno, kadar pride do pomembnih
     sprememb v zvezi z ESG dejavniki, v vsakem primeru pa vsako leto. Navedejo tudi razloge za
     posodobitev.

                                                  Člen 4
                                      Začetek veljavnosti in uporaba
     Ta uredba začne veljati dvajseti dan po objavi v Uradnem listu Evropske unije.

     Ta uredba je v celoti zavezujoča in se neposredno uporablja v vseh državah članicah.
     V Bruslju, 17.7.2020

                                                     Za Komisijo
                                                     Predsednica
                                                     Ursula VON DER LEYEN

     6
            Delegirana uredba Komisije (EU) .../... o dopolnitvi Uredbe (EU) 2016/1011 Evropskega parlamenta in
            Sveta v zvezi z minimalno vsebino pojasnila o tem, kako se v metodologiji določanja referenčnih
            vrednosti odražajo okoljski, socialni in upravljavski dejavniki (UL L ..., ..., str. ...).

SL                                                      8                                                         SL
 ---documentbreak---                               EVROPSKA
                              KOMISIJA

                                                      Bruselj, 17.7.2020
                                                      C(2020) 4744 final

                                                      ANNEXES 1 to 2

                                           PRILOGI

                                               k

                        DELEGIRANI UREDBI KOMISIJE (EU) .../...

     o dopolnitvi Uredbe (EU) 2016/1011 Evropskega parlamenta in Sveta glede pojasnila v
        izjavi o referenčni vrednosti, kako se v vsaki zagotovljeni in objavljeni referenčni
                   vrednosti odražajo okoljski, socialni in upravljavski dejavniki

SL                                                                                             SL
 ---pagebreak---                                   PRILOGA I
            PREDLOGA ZA POJASNILO, KAKO SE OKOLJSKI, SOCIALNI IN
         UPRAVLJAVSKI (ESG) DEJAVNIKI ODRAŽAJO V IZJAVI O REFERENČNI
                                 VREDNOSTI

     POJASNILO, KAKO SE ESG DEJAVNIKI ODRAŽAJO V IZJAVI O REFERENČNI
                                VREDNOSTI

                                ODDELEK 1 – UPOŠTEVANJE ESG DEJAVNIKOV

     Postavka 1. Ime upravljavca referenčne
     vrednosti.

     Postavka 2. Vrsta referenčne vrednosti
     ali skupine referenčnih vrednosti.
     Izberite relevantno osnovno sredstvo s
     seznama iz Priloge II.

     Postavka 3. Ime referenčne vrednosti ali
     skupine referenčnih vrednosti.

     Postavka 4. Ali so v portfelju             □ Da □ Ne
     upravljavca referenčnih vrednosti katere
     koli referenčne vrednosti EU za
     podnebni prehod, referenčne vrednosti
     EU, usklajene s Pariškim sporazumom,
     referenčne vrednosti, ki sledijo ESG
     ciljem, ali referenčne vrednosti, ki
     upoštevajo ESG dejavnike?

     Postavka 5. Ali referenčna vrednost ali    □ Da □ Ne
     skupina referenčnih vrednosti sledi ESG
     ciljem?

     Postavka 6. Če je odgovor na postavko 5 pritrdilen, spodaj navedite podrobnosti (rezultat) v zvezi z ESG
     dejavniki, navedenimi v Prilogi II, za vsako skupino referenčnih vrednosti na skupni ravni.
     ESG dejavniki se razkrijejo v obliki skupne tehtane povprečne vrednosti na ravni skupine referenčnih vrednosti.

     a) Seznam združenih ESG dejavnikov:        Podrobnosti o posameznem dejavniku:

     b) Seznam okoljskih dejavnikov:            Podrobnosti o posameznem dejavniku:

     c) Seznam socialnih dejavnikov:            Podrobnosti o posameznem dejavniku:

     d) Seznam upravljavskih dejavnikov:        Podrobnosti o posameznem dejavniku:

     Postavka 7. Če je odgovor na postavko 5 pritrdilen, spodaj navedite podrobnosti (rezultat) za vsako referenčno
     vrednost v zvezi z ESG dejavniki, navedenimi v Prilogi II, glede na zadevno relevantno osnovno sredstvo.
     Vse te informacije se lahko zagotovijo tudi v obliki povezave do spletnega mesta upravljavca referenčne
     vrednosti, ki se vključi v izjavo o referenčni vrednosti. Informacije na spletnem mestu morajo biti na voljo in
     lahko dostopne. Upravljavci referenčne vrednosti zagotovijo, da so informacije, objavljene na njihovem

SL                                                          1                                                          SL
 ---pagebreak---      spletnem mestu, na voljo pet let.
     Rezultat glede ESG dejavnikov se ne razkrije za vsako sestavino referenčne vrednosti, ampak se razkrije v obliki
     skupne tehtane povprečne vrednosti referenčne vrednosti.

     a) Seznam združenih ESG dejavnikov:         Podrobnosti o posameznem dejavniku:

     b) Seznam okoljskih dejavnikov:             Podrobnosti o posameznem dejavniku:

     c) Seznam socialnih dejavnikov:             Podrobnosti o posameznem dejavniku:

     d) Seznam upravljavskih dejavnikov:         Podrobnosti o posameznem dejavniku:

     Povezava do informacij o ESG
     dejavnikih za vsako referenčno vrednost:

     Postavka 8. Uporabljeni podatki in standardi

     a) Opis virov podatkov, ki se uporabljajo
     za zagotavljanje informacij o ESG
     dejavnikih v izjavi o referenčni
     vrednosti.
     Opišite, kako se pridobivajo podatki,
     uporabljeni za zagotavljanje informacij
     o ESG dejavnikih v izjavi o referenčni
     vrednosti, ter ali in v kakšnem obsegu se
     podatki ocenjujejo ali poročajo.

     b) Referenčni standardi.
     Navedite referenčne standarde, ki se
     uporabljajo za poročanje v okviru
     postavke 6 in/ali postavke 7.

        ODDELEK 2 – DODATNE ZAHTEVE PO RAZKRITJU ZA REFERENČNE VREDNOSTI EU ZA
              PODNEBNI PREHOD IN REFERENČNE VREDNOSTI EU, USKLAJENE S PARIŠKIM
                                         SPORAZUMOM

     Postavka 9. Če je referenčna vrednost označena kot „referenčna vrednost EU za podnebni prehod“ ali
     „referenčna vrednost EU, usklajena s Pariškim sporazumom“, upravljavci referenčnih vrednosti razkrijejo tudi
     naslednje informacije:

     a) prihodnjo krivuljo razogljičenja na
          medletni osnovi;

     b) v kakšni meri je bila v povprečju na
          letni osnovi dosežena krivulja
          razogljičenja po scenariju IPCC
          (1,5 °C brez prekoračitve ali z
          omejeno prekoračitvijo) od njenega
          oblikovanja;

     c) prekrivanje med temi referenčnimi
          vrednostmi in njihovim naložbenim

SL                                                          2                                                           SL
 ---pagebreak---           bazenom, kot je opredeljeno v
          členu 1(e) Delegirane uredbe
          Komisije (EU) .../... [UP, vstavite
          sklic na Delegirano uredbo
          Komisije o dopolnitvi Uredbe (EU)
          2016/1011 Evropskega parlamenta
          in Sveta v zvezi z minimalnimi
          standardi za referenčne vrednosti
          EU za podnebni prehod in
          referenčne vrednosti EU, usklajene
                                      1
          s Pariškim sporazumom] , na
          podlagi aktivnega deleža na ravni
          sredstev.

             ODDELEK 3 – RAZKRIVANJE USKLAJENOSTI S CILJI PARIŠKEGA SPORAZUMA

     Postavka 10. Upravljavci referenčnih vrednosti od datuma začetka uporabe te uredbe za pomembne referenčne
     vrednosti za lastniški kapital in obveznice, referenčne vrednosti EU za podnebni prehod in referenčne vrednosti
     EU, usklajene s Pariškim sporazumom, razkrivajo tudi naslednje informacije.
     Upravljavci referenčnih vrednosti od 31. decembra 2021 za vsako referenčno vrednost ali, kjer je relevantno, za
     vsako skupino referenčnih vrednosti razkrivajo naslednje informacije:

     a) ali je referenčna vrednost usklajena s    □ Da □ Ne
           ciljem zmanjšanja emisij ogljika ali
           doseganja      ciljev    Pariškega
           sporazuma;

     b) temperaturni scenarij (v skladu z
          mednarodnimi standardi), ki se
          uporablja za uskladitev s ciljem
          zmanjšanja emisij toplogrednih
          plinov    ali   doseganja  ciljev
          Pariškega sporazuma;

     c)   ime ponudnika temperaturnega
          scenarija, ki se uporablja za
          uskladitev s ciljem zmanjšanja
          emisij toplogrednih plinov ali
          doseganja    ciljev   Pariškega
          sporazuma;

     d) metodologijo, ki se uporablja za
         merjenje       usklajenosti   s
         temperaturnim scenarijem;

     e)   povezavo do       spletnega mesta
          uporabljenega        temperaturnega
          scenarija.

     Datum zadnje posodobitve informacij
     in razlog za posodobitev:

     1
              Delegirana uredba Komisije (EU) .../... z dne ... o dopolnitvi Uredbe (EU) 2016/1011 Evropskega
              parlamenta in Sveta v zvezi z minimalnimi standardi za referenčne vrednosti EU za podnebni prehod in
              referenčne vrednosti EU, usklajene s Pariškim sporazumom (UL L ..., ...., str. ...).

SL                                                            3                                                        SL
 ---pagebreak---                                     PRILOGA II
            OKOLJSKI, SOCIALNI IN UPRAVLJAVSKI (ESG) DEJAVNIKI, KI SE
         UPOŠTEVAJO GLEDE NA OSNOVNA SREDSTVA REFERENČNE VREDNOSTI
                                                Oddelek 1
                                     LASTNIŠKI VREDNOSTNI PAPIRJI

     ESG DEJAVNIKI                                                 RAZKRITJA

     Združeni        ESG    Tehtana povprečna ESG ocena referenčne vrednosti (prostovoljno).
     dejavniki
                            Skupna ESG ocena desetih najpomembnejših sestavin referenčne vrednosti glede na utež
                            v referenčni vrednosti (prostovoljno).

     Okoljski               Tehtana povprečna okoljska ocena referenčne vrednosti (prostovoljno).
                            Izpostavljenost portfelja referenčne vrednosti energiji iz obnovljivih virov, merjena z
                            naložbami v osnovna sredstva (CapEx) v teh dejavnostih (kot delež celotnih naložb v
                            osnovna sredstva s strani energetskih podjetij, vključenih v portfelj) (prostovoljno).
                            Izpostavljenost portfelja referenčne vrednosti fizičnim tveganjem, povezanim s
                            podnebjem, ki meri učinke skrajnih vremenskih pojavov na poslovanje in proizvodnjo
                            podjetij ali na različne faze dobavne verige (na podlagi izpostavljenosti izdajatelja)
                            (prostovoljno).
                            Stopnja izpostavljenosti portfelja sektorjem iz oddelkov A do H in oddelka L Priloge I k
                            Uredbi (ES) št. 1893/2006 Evropskega parlamenta in Sveta 2 kot odstotek skupne uteži v
                            portfelju.
                            Intenzivnost toplogrednih plinov referenčne vrednosti.
                            Odstotek emisij toplogrednih plinov, ki se poročajo, in ocenjenih emisij.
                            Izpostavljenost portfelja referenčne vrednosti podjetjem, katerih dejavnosti spadajo v
                            oddelke 05 do 09, 19 in 20 Priloge I k Uredbi (ES) št. 1893/2006.
                            Izpostavljenost portfelja referenčne vrednosti dejavnostim iz sektorja okoljskega blaga in
                            storitev, kot je opredeljen v členu 2(5) Uredbe (EU) št. 691/2011 Evropskega parlamenta
                            in Sveta3.

     Socialni               Tehtana povprečna socialna ocena referenčne vrednosti (prostovoljno).
                            Mednarodne pogodbe in konvencije, načela Združenih narodov ali, kjer je relevantno,
                            nacionalna zakonodaja, ki se uporablja za določitev, kaj je „sporno orožje“.
                            Tehtani povprečni odstotek sestavin referenčne vrednosti iz sektorja spornega orožja.
                            Tehtani povprečni odstotek sestavin referenčne vrednosti iz tobačnega sektorja.
                            Število sestavin referenčne vrednosti s socialnimi kršitvami (absolutno število in relativno,
                            deljeno z vsemi sestavinami referenčne vrednosti), kot so navedene v mednarodnih
                            pogodbah in konvencijah, načelih Združenih narodov in, kjer je relevantno, nacionalni

     2
                Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi
                statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS)
                št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006,
                str. 1).
     3
                Uredba (EU) št. 691/2011 Evropskega parlamenta in Sveta o evropskih okoljsko-ekonomskih računih
                (UL L 192, 22.7.2011, str. 1).

SL                                                            4                                                             SL
 ---pagebreak---                           zakonodaji.
                          Izpostavljenost portfelja referenčne vrednosti podjetjem brez politik primerne skrbnosti
                          glede vprašanj, ki jih obravnavajo temeljne konvencije Mednarodne organizacije dela 1 do
                          8.
                          Tehtana povprečna razlika med plačami moških in žensk.
                          Tehtano povprečno razmerje med številom žensk in moških v organih vodenja.
                          Tehtani povprečni delež nesreč, poškodb in smrtnih žrtev.
                          Število obsodb in znesek denarnih kazni za kršitve zakonodaje o korupciji in
                          podkupovanju.

     Upravljavski         Tehtana povprečna upravljavska ocena referenčne vrednosti (prostovoljno).
                          Tehtan povprečni odstotek članov organov vodenja, ki so neodvisni.
                          Tehtan povprečni odstotek članov organov vodenja, ki so ženske.

                                         Oddelek 2
                           VREDNOSTNI PAPIRJI S FIKSNIM DONOSOM

     ESG DEJAVNIKI                                              RAZKRITJA

     Združeni       ESG   Tehtana povprečna ESG ocena referenčne vrednosti (prostovoljno).
     dejavniki
                          Skupna ESG ocena desetih najpomembnejših sestavin referenčne vrednosti glede na utež
                          v referenčni vrednosti (prostovoljno).

     Okoljski             Tehtana povprečna okoljska ocena referenčne vrednosti (prostovoljno).
                          Izpostavljenost portfelja referenčne vrednosti energiji iz obnovljivih virov, merjena z
                          naložbami v osnovna sredstva (CapEx) v teh dejavnostih (kot delež celotnih naložb v
                          osnovna sredstva s strani energetskih podjetij, vključenih v portfelj) (prostovoljno).
                          Izpostavljenost portfelja referenčne vrednosti fizičnim tveganjem, povezanim s
                          podnebjem, ki meri učinke skrajnih vremenskih pojavov na poslovanje in proizvodnjo
                          podjetij ali na različne faze dobavne verige (na podlagi izpostavljenosti izdajatelja)
                          (prostovoljno).
                          Stopnja izpostavljenosti portfelja sektorjem iz oddelkov A do H in oddelka L Priloge I k
                          Uredbi (ES) št. 1893/2006 kot odstotek skupne uteži v portfelju.
                          Intenzivnost toplogrednih plinov referenčne vrednosti.
                          Odstotek emisij, ki se poročajo, in ocenjenih emisij.
                          Izpostavljenost portfelja referenčne vrednosti podjetjem, katerih dejavnosti spadajo v
                          oddelke 05 do 09, 19 in 20 Priloge I k Uredbi (ES) št. 1893/2006.
                          Odstotek zelenih obveznic v portfelju referenčne vrednosti.

     Socialni             Tehtana povprečna socialna ocena referenčne vrednosti (prostovoljno).
                          Mednarodne pogodbe in konvencije, načela Združenih narodov ali, kjer je relevantno,
                          nacionalna zakonodaja, ki se uporablja za določitev, kaj je „sporno orožje“.
                          Tehtani povprečni odstotek sestavin referenčne vrednosti iz sektorja spornega orožja.

SL                                                          5                                                        SL
 ---pagebreak---                           Tehtani povprečni odstotek sestavin referenčne vrednosti iz tobačnega sektorja.
                          Število sestavin referenčne vrednosti s socialnimi kršitvami (absolutno število in relativno,
                          deljeno z vsemi sestavinami referenčne vrednosti), kot so navedene v mednarodnih
                          pogodbah in konvencijah, načelih Združenih narodov ali, kjer je relevantno, nacionalni
                          zakonodaji.
                          Izpostavljenost portfelja referenčne vrednosti podjetjem brez politik primerne skrbnosti
                          glede vprašanj, ki jih obravnavajo konvencije 1 do 8 Mednarodne organizacije dela.
                          Tehtana povprečna razlika med plačami moških in žensk.
                          Tehtano povprečno razmerje med številom žensk in moških v organih vodenja.
                          Tehtani povprečni delež nesreč, poškodb in smrtnih žrtev.
                          Število obsodb in znesek denarnih kazni za kršitve zakonodaje o korupciji in
                          podkupovanju.

     Upravljavski         Tehtana povprečna upravljavska ocena referenčne vrednosti (prostovoljno).

                                         Oddelek 3
                           DRŽAVNI DOLŽNIŠKI VREDNOSTNI PAPIRJI

     ESG DEJAVNIKI                                              RAZKRITJA

     Združeni       ESG   Tehtana povprečna ESG ocena referenčne vrednosti (prostovoljno).
     dejavniki
                          Skupna ESG ocena desetih najpomembnejših sestavin referenčne vrednosti glede na utež
                          v referenčni vrednosti (prostovoljno).
                          Odstotek podjetij za upravljanje skladov v referenčni vrednosti, ki so se zavezala
                          poslovanju v skladu z mednarodnimi standardi.

     Okoljski             Tehtana povprečna okoljska ocena referenčne vrednosti (prostovoljno).
                          Izpostavljenost portfelja referenčne vrednosti fizičnim tveganjem, povezanim s
                          podnebjem, ki meri učinke skrajnih vremenskih pojavov na poslovanje in proizvodnjo
                          podjetij ali na različne faze dobavne verige (na podlagi izpostavljenosti izdajatelja)
                          (prostovoljno).
                          Deset najpomembnejših in deset najmanj pomembnih sestavin po izpostavljenosti fizičnim
                          tveganjem, povezanim s podnebjem (prostovoljno).
                          Intenzivnost toplogrednih plinov referenčne vrednosti.
                          Odstotek emisij, ki se poročajo, in ocenjenih emisij.
                          Odstotek zelenih obveznic v portfelju referenčne vrednosti.

     Socialni             Tehtana povprečna socialna ocena referenčne vrednosti (prostovoljno).
                          Število sestavin referenčne vrednosti s socialnimi kršitvami (absolutno število in relativno,
                          deljeno z vsemi sestavinami referenčne vrednosti), kot so navedene v mednarodnih
                          pogodbah in konvencijah, načelih Združenih narodov in, kjer je relevantno, nacionalni
                          zakonodaji.
                          Povprečna uspešnost izdajateljev na področju človekovih pravic                 (vključno    s
                          kvantitativnim kazalnikom in metodologijo, ki se uporablja za izračun).
                          Povprečen rezultat glede dohodkovne neenakosti, ki meri porazdelitev dohodka in
                          ekonomsko neenakost med udeleženci v posameznem gospodarstvu (vključno s

SL                                                          6                                                             SL
 ---pagebreak---                           kvantitativnim kazalnikom in metodologijo, ki se uporablja za izračun).
                          Povprečen rezultat glede svobode izražanja, ki meri obseg, v katerem lahko politične
                          organizacije in organizacije civilne družbe svobodno delujejo (vključno s kvantitativnim
                          kazalnikom in metodologijo, ki se uporablja za izračun).

     Upravljavski         Tehtana povprečna upravljavska ocena referenčne vrednosti (prostovoljno).
                          Povprečen rezultat glede korupcije, ki meri zaznano raven korupcije v javnem sektorju
                          (vključno s kvantitativnim kazalnikom in metodologijo, ki se uporablja za izračun).
                          Povprečen rezultat glede politične stabilnosti, ki meri verjetnost, da bo sedanji režim
                          zrušen z uporabe sile (vključno s količinskim kazalnikom in metodologijo, ki se uporablja
                          za izračun).
                          Povprečen rezultat glede načela pravne države, ki temelji na odsotnosti korupcije,
                          spoštovanju temeljnih pravic ter stanju pravosodja na področju civilnih in kazenskih zadev
                          (vključno s kvantitativnim kazalnikom in metodologijo, ki se uporablja za izračun).

                                                     Oddelek 4
                                                     BLAGO

     ESG DEJAVNIKI                                             RAZKRITJA

     Okoljski             Stopnja izpostavljenosti blaga, ki je osnova, fizičnim tveganjem, povezanim s podnebjem,
                          ki meri učinke skrajnih vremenskih pojavov na poslovanje in proizvodnjo podjetij ali na
                          različne faze dobavne verige (nizka, srednja ali visoka) (prostovoljno).
                          Metodologija, ki se uporablja za izračun fizičnih tveganj, povezanih s podnebjem
                          (prostovoljno).
                          Stopnja izpostavljenosti blaga, ki je osnova, tveganjem, povezanim s podnebnim
                          prehodom, ki meri finančne učinke, ki so posledica učinkov izvajanja nizkoogljičnih
                          strategij (nizka, srednja ali visoka).

     Socialni             Stopnja izpostavljenosti blaga, ki je osnova, socialnim tveganjem (nizka, srednja ali
                          visoka).

     Upravljavski         Stopnja izpostavljenosti blaga, ki je osnova, upravljavskim tveganjem (nizka, zmerna ali
                          visoka).
                          Povprečen rezultat glede načela pravne države, ki temelji na odsotnosti korupcije,
                          spoštovanju temeljnih pravic ter stanju pravosodja na področju civilnih in kazenskih zadev
                          (vključno s kvantitativnim kazalnikom in metodologijo, ki se uporablja za izračun).

                                                     Oddelek 5
                                                     DRUGO

     ESG DEJAVNIKI                                             RAZKRITJA

     Združeni       ESG   Tehtana povprečna ESG ocena referenčne vrednosti (prostovoljno).
     dejavniki

     Okoljski             Tehtana povprečna okoljska ocena referenčne vrednosti (prostovoljno).
                          Stopnja izpostavljenosti portfelja priložnostim v zvezi s podnebjem, ki meri naložbene

SL                                                         7                                                           SL
 ---pagebreak---                     priložnosti, povezane s podnebnimi spremembami, in inovativne nove naložbene rešitve
                    kot odstotek skupne uteži v portfelju (prostovoljno).
                    Intenzivnost toplogrednih plinov referenčne vrednosti.
                    Stopnja izpostavljenosti portfelja sektorjem iz oddelkov A do H in oddelka L Priloge I k
                    Uredbi (ES) št. 1893/2006 kot odstotek skupne uteži v portfelju.

     Socialni       Tehtana povprečna socialna ocena referenčne vrednosti (prostovoljno).
                    Mednarodne pogodbe in konvencije, načela Združenih narodov ali, kjer je relevantno,
                    nacionalna zakonodaja, ki se uporablja za določitev, kaj je „sporno orožje“.
                    Tehtani povprečni odstotek sestavin referenčne vrednosti iz sektorja spornega orožja.
                    Tehtani povprečni odstotek sestavin referenčne vrednosti iz tobačnega sektorja.

     Upravljavski   Tehtana povprečna upravljavska ocena referenčne vrednosti (prostovoljno).
                    Odstotek skladov v referenčni vrednosti z vzpostavljenimi politikami upravljanja,
                    vključno z ukrepi za načrtovanje in upravljanje virov.

SL                                                   8                                                         SL